烏石山
作者：陶令君
朝代：唐

paragraphs: 巖壑六七崦，茅茨三兩家。
整巢歸燕子，刺水長蒲芽。
貫碧流春漲，埋紅落野花。
困隨木上坐。
脚力未須嗟。
（見民國十七年余紹纂《龍遊縣志》卷三十七）（《龍遊縣志》附按：「右詩錄自兩舊志。
案原注云：『唐人。
』今考羣書，均未知其爲何人。
豈令君二字，稱其官耶？
明季清初人著書，恒不喜注明出處，以致後人失考類如是，可慨也。
」）。